*26. September 2022*

**Referat af BoVandsikkert-kursus m. Christianshavns Lokaludvalg.**

Onsdag d. 14.09 afholdt Beredskabsforbundet v. Michael Nielsen et gratis BoVandsikkert-kursus for interesserede borgere, fortrinsvis fra Christianshavn.

Enkelte medlemmer af Christianshavns Lokaludvalg var blandt deltagerne.

Formålet med kurset var at styrke den enkelte borgers lokale kendskab til, hvad man kan gøre aktivt for at sikre sin bolig ved stigende vandstand og oversvømmelse i forbindelse med skybrud og stormflod.

Fremadrettet kan kurset inddrages i arbejdet med at styrke det civile beredskab, hvor der bl.a. kan være fokus på at få tilknyttet kontaktpersoner til alarmeringssystemer hos DMI, samt faciliteringen af tryghedsvandringer i samarbejde med Røde Kors.

Kurset var tilrettelagt med oplæg og dialog med deltagerne, og den umiddelbare respons fra kursisterne var positiv.

På mødet blev der bl.a. gennemgået en række relevante informationer som den enkelte borger aktivt kan orientere sig ved, herunder:

* Link til indkøb og levering af sandsække, til internt brug i egen bolig: [Søgeresultater for “Sandsække” – Affaldssystemet](https://www.affaldssystemet.dk/?s=Sands%C3%A6kke&post_type=product)
* Link til hjemmeside hvor den enkelte borger har mulighed for at undersøge lokale koter for deres hjemmeadresse jf. oplægget fra Beredskabsforbundet; læs mere på: dingeo.dk, der indeholder geodata på alle adresser i Danmark.
* Link til Stormflodsplanen 2017: [Stormflodsplan for København | Københavns Kommunes hjemmeside (kk.dk)](https://www.kk.dk/dagsordener-og-referater/%C3%98konomiudvalget/m%C3%B8de-13062017/referat/punkt-34#agenda-element-appendices%0B%0B)

Christianshavn Lokaludvalg vil senere evaluere kurset, og vurdere, hvorvidt man vil anbefale, at der etableres flere BoVandsikkert-kurser til beboere på Christianshavn og/eller andre af Københavns bydele.

Oprettelse af nye kurser kan koordineres i samarbejde med Krise- og beredskabskoordinatoren hos kommunens Teknik- og Miljøforvaltning, Victor Hindevad (TR2F@kk.dk).